
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 25 mai 2005
Nr.29/281

RAPORT

asupra propunerii legislative pentru elaborarea Legii privind constituirea Sistemului Naţional de Cercetare Sociologică a Opiniei Publice (Pl-X 312/2004)

1. În conformitate cu prevederile art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, cu adresa nr.312 din 10.11.2004, Comisia pentru învăţământ, ştiinţă, tineret şi sport a fost sesizată în vederea reexaminării, potrivit art.125 din Regulamentul Camerei Deputaţilor.

În temeiul art.77 alin. (2) din Constituţia României şi al art.141 din Regulamentul Senatului, Preşedintele României a formulat cererea de reexaminare a Legii privind constituirea Sistemului Naţional de Cercetare Sociologică a Opiniei Publice, lege prin care s-ar institui o “îngrădire nepermisă a exercitării activităţii de cercetare sociologică şi care nu reprezintă o soluţie europeană, ci una profund nedemocratică”. Prin adresa L 156/10.11.2004, Senatul adduce la cunoştinţa Camerei Deputaţilor că în şedinta sa din 9 noiembrie 2004 a respins proiectul de lege privind constituirea Sistemului Naţional de Cercetare Sociologică a Opiniei Publice, în calitate de primă Cameră sesizată (reexaminare la solicitarea Preşedintelui României).


2. În raport de obiectul şi conţinutul său, propunerea legislativă face parte din categoria legilor ordinare, potrivit prevederilor art.79 din Constituţia României, republicată.


3. La lucrări au fost prezenţi        deputaţi din totalul de 28 membri ai Comisiei.


4. Camera Deputaţilor este Cameră decizională.
În urma dezbaterii în şedinţa din 25 mai 2005, Comisia, cu……………, respinge propunerea legislativă, din următoarele motive.

· Conţinutul acestei legi a determinat mai multe organizaţii naţionale (Societatea Română de Marketing şi Cercetarea Opiniei Publice – SORMA, Asociaţia Sociologilor din România) şi internaţionale de profil (Organizaţia Mondială a Profesioniştilor Cercetării de Opinie şi Piaţă – ESOMAR) să reacţioneze vehement, considerându-l ca o piedică în schimbul liber de idei, în apariţia de noi practici şi jucători pe piaţă, ceea ce ar contraveni unei societăţi libere şi democrate;

· Astfel de reglementări nu există în niciunul dintre statele Uniunii Europene, singura formă de autoreglementare în acest domeniu fiind atributul asociaţiilor profesionale;

· Restricţia impusă prin împuternicirea Academiei Române să autorizeze, evalueze şi acrediteze organizaţiile şi persoanele fizice să deruleze sondaje sociale şi de opinie, reprezintă o încălcare flagrantă a dreptului de bază la libertatea cercetării ştiinţifice şi la liberul schimb;

· Legea prevede condiţionarea acreditării de asimilarea codului ICC/ESOMAR de deonotologie a cercetării sociale şi de marketing, dar în acest sens nu are competenţe nici un organism exterior ESOMAR, chiar dacă este vorba de Academia Română;

· Prin plata unei taxe de acreditare, legea instituie încă o “povară cvasi-fiscală” pe care ar trebui să o suporte cei care fac cercetare de opinie şi piaţă. 

